Itūvokor Reigā nūtiks Latgolys kongresa symtgadis īskandynuošona
Itūvokor, 27. aprelī, 20.00 “Cafe Leningrad”, Reigā, nūtiks Latgolys kongresa symtgadis īskandynuošona.
Tei byus Reigys latgalīšu saīšona par gūdu Pyrmuo Latgolys latvīšu kongresa godadīnai. Latgaliska muzyka vysa vokora garumā, kūpeiga i atseviška sasadzīduošona, sarunys par Latgolys kongresa symtgadis svineibu idejom, kai ari videotylts ar 1917. goda Pīterpili.
Taišni pyrma 99 godu nūtyka viesturiskais Latgolys kongress (1917. goda 26. i 27. aprelī piec vacuo stila). Lela daļa sagataveišonys dorbu tūreiz nūtyka Pīterpilī, partū par sasatikšonys vītu ari niu ir izvālāta Pīterpiļs kopejneica Reigā.
Ej pats i jem leidza vēļ kaidu latgalīti i latgalīšu draugu!
Komentari
-
Byus LgSC folklorys kūpa “Ceidari”, kai ari Boņuka bolvu sajiemušuos “Tautumeitas”.
-
I byus ari drusku vairuok nu tūpūšuos kinys “Pyrmī osni” https://youtu.be/VVzWn-m-erg
Atbiļdēt
ltg_Latn ltg_Latn ltg_Latn ltg_Latn ltg_Latn bos_Latn unk ltg_Latn unk ltg_Latn ltg_Latn